SAWAD พร้อมรับมือ “พ.ร.บ.คุมสินเชื่อลิสซิ่ง” ยันไม่กระทบรายได้-พอร์ตเช่าซื้อ
SAWAD พร้อมรับมือ "พ.ร.บ.คุมสินเชื่อลิสซิ่ง" ยันไม่กระทบรายได้-พอร์ตเช่าซื้อ
2 ก.ค. 2561

นางสาวธิดา แก้วบุตตา ผู้อำนวยการฝ่าย กลยุทธ์องค์กร บริษัทศรีสวัสดิ์ คอร์ปอเรชั่น จำกัด (มหาชน) หรือ SAWAD เปิดเผยว่า จากกรณีที่กฎหมายควบคุมกลุ่มธุรกิจเช่าซื้อใหม่ได้มีผลบังคับใช้ในวันที่ 1 ก.ค. 2561 นั้น ไม่มีผลกระทบต่อทางบริษัท เนื่องจากมีสัดส่วนธุรกิจเช่าซื้ออยู่เล็กน้อย เมื่อเทียบกับพอร์ตลูกค้าทั้งหมด
อีกทั้งกฎใหม่ดังกล่าว ไม่ได้มีการกำหนดเพดานดอกเบี้ยเเต่อย่างใด เพียงแต่กำหนด ให้ระบุอัตราดอกเบี้ยที่แท้จริง ลงไปในสัญญา ซึ่งทางกลุ่ม ศรีสวัสดิ์ ได้มีการ เตรียมพร้อมเรื่องนี้มาเป็นอย่างดี และพร้อมดำเนินการใช้กฎหมายใหม่ บริษัทคิดว่า ผลกระทบต่อบริษัทจากการใช้กฎหมายใหม่นั้นไม่มีสาระสำคัญแต่อย่างใด